148 Flagellum

Duplex est flagellum, Dei et hominis.

Flagellum Dei ad multa, videlicet, primo ad depressionem errorum, sicut patet in Paulo, Iudith 7[:20]: *Tu, quia pius es, miserere* mei, et *in tuo flagello vindica iniquitates nostras*. Item, ad correccionem morum, Iudith 8[:27]: Flagella Domini … *ad emendationem* *nostram*, *non ad perditionem evenisse credamus*.

¶ Item, ad cautelam futurorum sicut patet in Tobia [13:2]. Eccli. 30[:1]: *Qui diligit filium [suum] assiduat* ei *flagella*. Item, ad augmentum meritorum sicut patet in Job 5[:17]: *Qui corripitur a Deo*. Vnde Gregorius,[[1]](#endnote-1) qui exceptus est a numero flagellorum exceptus est a numero filiorum.

¶ Item, ad inicium penarum sicut patet de Antiocho [2 Macc. 5:18]. Ideo, dicitur Eccli. 40[:9-10]: *Mors, sanguis, contentio, [et] rhomphea … flagella: super iniquos creata sun*t.

Item, flagellat homo hominem et hoc dupliciter. Assiduat ei flagellum ut Dominus seruum delinquentem, Joan. 2[:15]: *Fecisset* Jesus *flagellum de funiculis*, et *ejecit [de templo]*. Item, aliquando iniuste quia vero et facto verbo, quidem per obiurgacionem, per detractionem facto quo ad dampnificacionem, Matt. 10[:17]: Tradens *enim vos in conciliis*, etc.

1. Gregory, cf. Augustine, *Sermo de scripturis,* 46.5.11 (PL 38:276): Si exceptus a passione flagellorum, exceptus a numero filiorum. [↑](#endnote-ref-1)